ناتو-نون باش کاتیبی دوغو آغ دنیزینده یاشانان گرگینلیگین آزالدیلماسی، دنیز و هاوا بیرلیک‌لری آراسیندا آرزو اولونماز وضعیتین قارشی‌سی‌نین آلینماسی اوچون تشببوس گؤستریب. تورکیه طرفیندن ده دستک‌لنن بو تشببوس باش کاتیبین بو گون آچیقلادیغی کیمی ایکی اؤلکه آراسیندا ناتو چرچیوه‌سینده حربی-تکنیکی گؤروشمه‌لرین باشلاماسینا اساسی‌دیر.
بو فیکیرلر تورکیه خاریجی ایشلر ناظیرلیگی‌نین مؤوضوع ایله باغلی آچیقلاماسیندا عکسینی تاپیب. بیلدیریلیر کی، پروبلئم‌لرین آیدینلاشدیریلماسی کاراکترینده اولان بو گؤروش‌لر تورکیه ایله یونانیستان آراسینداکی مسئله‌لرین حلینه دئییل، اساساً، ایکی اؤلکه‌نین حربی موضع لری آراسیندا اول ده ایکی طرف‌لی قایدادا کئچیریلمیش آیدینلاشدیرما فعالیتی ایله علاقه‌لی‌دیر. قئید ائدیلیر کی، تورکیه طرفی یونانیستانین ناتو باش کاتیبی‌نین بو تشببوسونه دستک وئرمه‌سینی گؤزلییر.
دیگر طرف‌دن، تورکیه یونانیستانلا آراسینداکی بوتون مسئله‌لرین اولوسلار آراسی حقوق نورما‌لاری چرچیوه‌سینده، عدالتی حل واریانتی‌نین تاپیلماسی اوچون اؤن شرط اولما‌دان دیالوقا حاضیر اولدوغونو بیر داها خاطیرلا‌دیر.
